**Molitve vjernika**

**28. nedjelja kroz godinu – C (13. listopad 2019.)**

1. Pomozi svojoj Crkvi da prolazeći kroz sve kušnje i napasti ostane dosljedna Kristovom nauku, molimo Te:
2. Papi našemu Franji, biskupu Josipu i svim biskupima, svećenicima, redovnicima i redovnicama podari postojanu i čvrstu vjeru kako bi što dosljednije vršili svoj poziv, molimo Te:
3. Gospodine, i mi Ti često, poput gubavaca iz evanđelja, zaboravljamo zahvaljivati za primljena dobra. Pomozi nam da postanemo svjesni tvojeg milosrđa, ljubavi i dobrote kojima nas obasipaš svakoga dana, molimo Te:
4. Pomozi nam da budemo ustrajni i vjerni u ispovijedanju svoje vjere u Tebe, jedinoga pravoga Boga, i da nikada ne zaniječemo da smo Tvoji učenici, molimo Te:
5. Gospodine, mnoga naša braća i sestre trpe poradi vjernosti Tebi. Budi im milostiv u njihovim patnjama i izbavi ih iz ruku progonitelja, a progoniteljima podari obraćenje, molimo Te:
6. Našu pokojnu braću i sestre privedi u svoje Vječno Kraljevstvo gdje će Te zauvijek slaviti u zajedništvu svih svetih, molimo Te: